# 2019 m. kovo mėn. Lietuvoje bulvių ir daržovių supirkimas sumažėjo

Bulvių, skirtų vartoti šviežias, iš Lietuvos augintojų didmeninės ir mažmeninės prekybos ir kitose įmonėse 2019 m. kovo mėn., palyginti su 2018 m. atitinkamu laikotarpiu, supirkta 36,89 proc. mažiau, t. y. 3 089,284 t. Perdirbti skirtų bulvių supirkta 17,52 proc. mažiau – 499,788 t.
Daržovių, skirtų vartoti šviežias, 2019 m. kovo mėn., palyginti su 2018 m. kovo mėn., supirkta 44,35 proc. mažiau, t. y. 2 981,322 t. Svogūnų supirkimas sumažėjo 8,12 karto (iki 164,302 t), raudongūžių kopūstų – 7,68 karto (iki 4,777 t), baltagūžių kopūstų – 41,98 proc. (iki 558,675 t), svogūnų laiškų – 41,32 proc. (iki 33,032 t), morkų – 35,62 proc. (iki 1 163,851 t), agurkų – 16,25 proc. (iki 490,320 t), salotų – 6,19 proc. (iki 42,169 t), burokėlių – 2,87 proc. (iki 500,728 t).
Toks didelis bulvių ir daržovių supirkimo sumažėjimas jau kovo mėn. buvo praėjusiais metais dėl sausros gauto mažesnio derliaus pasekmė. Augintojų sandėliuose pirmiausiai pasibaigė svogūnų atsargos, po to – kopūstų. Morkų atsargos po Velykų taip pat baigsis. Šiltnaminėms daržovėms ankstyvą pavasarį dar trūko saulės, todėl jų išauginta mažiau.
Pievagrybių, skirtų vartoti šviežius, 2019 m. kovo mėn., palyginti su 2018 m. atitinkamu laikotarpiu, supirkta 17,75 proc. mažiau (188,550 t).
Obuolių, skirtų vartoti šviežius, supirkimas padidėjo 21,76 proc. (iki 1 129,966 t).
Perdirbimo įmonėse 2019 m. kovo mėn., palyginti su 2018 m. kovo mėn., daržovių supirkimas sumažėjo 4,93 proc. (iki 2 017,380 t). Svogūnų supirkimas sumažėjo 3,57 karto (iki 19,934 t), baltagūžių kopūstų – 2,39 karto (iki 13,902 t), kitų daržovių – 20,92 proc. (iki 0,960 t), burokėlių – 5,34 proc. (iki 1 815,965 t). Ir tik morkų buvo supirkta 70,20 proc. daugiau (166,619 t).

Šaltinis: ŽŪIKVC (LŽŪMPRIS)
Parengė D. Reipienė, tel. (8 37) 39 74 49